钦定古今图书集成/明伦汇编/氏族典/第216卷 > 《凌迪知万姓统谱》 > 和斌
## 钦定古今图书集成/明伦汇编/氏族典/第216卷 > 《凌迪知万姓统谱》 > 和斌

按《宋史和斌传》：“斌字胜之，濮州鄄城人。选隶散直，为
德顺军指挥使，擢文思副使，权广西钤辖，改秦凤。广
西以蛮事乞留，秦州亦请之，诏留广西。累岁，徙泾原，
进带御器械。渭部饥，帅王广渊命吏赈给，斌曰：‘救之
无术，是杀之耳’。广渊以委斌，斌择地营居，养视有法，
所活以万数。安南入寇，复徙广西，累迁皇城使、昭州”
刺史，以荥州团练使知宜州，迁西上阁门使、知邕州。
以老请还，除高阳关副总管，历永兴军路，召拜龙神
卫四厢都指挥，至步军都虞候。卒，年八十。